ประวัติ เจ้าคุณพระสินีนาฏ เจ้าคุณพระ ท่านที่ 2 แห่งกรุงรัตนโกสินทร์
เจ้าคุณพระสินีนาฏราชกิจจานุเบกษา
29 กรกฏาคม 2562 - 11:05(แก้ไข)
นับเป็นอีกหนึ่งช่วงเวลาสำคัญทางประวัติศาสตร์ไทย ที่ประชาชนชาวไทยปลื้มปิติ สำหรับกรณี พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมให้ พลตรีหญิง ท่านผู้หญิงสินีนาฏ วงศ์วชิราภักดิ์ ขึ้นเป็น เจ้าคุณพระสินีนาฏ พิลาสกัลยาณี
ประวัติความเป็นมา เจ้าคุณพระสินีนาฏ ปฏิบัติราชการ ในตำแหน่งผู้อำนวยการกองปฏิบัติการกิจการราชสำนัก กรมกิจการวัง ทหารมหาดเล็กราชวัลลภรักษาพระองค์ กรมฝ่ายเสนาธิการ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ ปฏิบัติหน้าที่ รองผู้บังคับการ กรมทหารรักษาวังมหาดเล็กราชวัลลภรักษาพระองค์ กองบัญชาการ ทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
ทั้งนี้ แฟนเพจ โบราณนานมา ออกมาโพสต์เกร็ดความรู้ที่สำคัญทางประวัติศาสตร์เพิ่มเกี่ยวกับ ตำแหน่ง เจ้าคุณพระ โดยระบุข้อความว่า "เจ้าคุณพระ" หรือ "Royal Noble Consort" คือตำแหน่ง “ภรรยาของพระมหากษัตริย์ที่ไม่ใช่เจ้านาย” ตำแหน่งสูงกว่าตำแหน่งเจ้าคุณจอมมารดา และเจ้าจอมมารดา เป็นราชทินนามฝ่ายใน ไม่ต้องใช้ราชาศัพท์ สถาปนาครั้งแรกเมื่อปี ๒๔๖๔ เมื่อ ๙๘ ปีก่อน ตำแหน่งเจ้าคุณพระ ในกรุงรัตนโกสินทร์มี ๒ ท่าน คือ
๑. เจ้าคุณพระประยุรวงศ์ ปี ๒๔๖๔
พระบาทสมเด็จพระมงกุฎเกล้าเจ้าอยู่หัว รัชกาลที่ ๖ มีพระบรมราชโองการโปรดเกล้าโปรดกระหม่อมให้สถาปนาขึ้นเป็น "เจ้าคุณพระประยุรวงศ์" ตามที่จารึกลงในสุพรรณบัฏ
๒. เจ้าคุณพระสินีนาฏ พิลาสกัลยาณี ปี ๒๕๖๒
พระบาทสมเด็จพระวชิรเกล้าเจ้าอยู่หัว รัชกาลปัจจุบัน มีพระบรมราชโองการโปรดเกล้าโปรดกระหม่อมให้สถาปนาขึ้นเป็น "เจ้าคุณพระสินีนาฏ พิลาสกัลยาณี" ตามที่จารึกลงในสุพรรณบัฏ"